Henry Grimes

Henry Grimes (født 3. november 1935 i Philadelphia i Pennsylvania i USA, død 17. april 2020 i Harlem på Manhattan i New York City) var en amerikansk kontrabassist, fiolinist og poet.

Liv og virke

Bakgrunn
Begge Henry Grimes' foreldre hadde vært musikere i yngre alder. Henry lærte seg tidlig å spille fiolin, og ved siden av kontrabass lærte han seg også å spille tuba. På begynnelsen av 1950-årene gjennomførte han et musikkstudium på den renommerte Juilliard School i New York City.

Karriere
Han etablerte seg raskt som bassist i New York. Grimes var en av 1950-årenes og begynnelsen av 1960-årenes store bassister i frijazzen. Han spilte og innspilte med blant andre Sonny Rollins, Gerry Mulligan, Benny Goodman, Thelonious Monk, Cecil Taylor, Don Cherry, Archie Shepp, Steve Lacy, Albert Ayler og hos Charles Mingus, da denne stod i spissen for sit eget ensemble som dirigent.

Grimes forsvant plutselig fra jazzscenen i 1970, uten spor. Man trodde at han var død, men han ble funnet i 2003 uten eierskap av en bass. Han ernærte seg som poet og små sidejobber.

Han vendte tilbake mest som leder av ensembler med musikere som Andrew Cyrille, Rashied Ali, Cecil Taylor, Joe Lovano og Marilyn Crispell.

Grimes døde 15. april 2020, i en alder av 84 år, av komplikasjoner på grunn av covid-19. Hans dødsdato og -årsak ble bekreftet av hans kone Margaret Davis Grimes til Jazz Foundation of America.

Referanser

Eksterne lenker 
 
 Henry Grimes discografi på www.JazzDiscography.com
 New York Times feature
 NPR Feature 

Bassister fra USA
Jazzmusikere fra USA
Personer fra Philadelphia
Dødsfall relatert til covid-19 i USA